Anna Predmerská

Doc. Mgr. art. Anna Predmerská (rod. Zúriková; * 15. august 1954, Martin) je slovenská organová virtuózka a vysokoškolská pedagogička.Who is Who v Slovenskej republike: dodatkové dielo : životopisná encyklopédia obsahujúca viac ako 5820 nových životopisov. 3. vyd. Zug: Who is Who, Verlag für Personenenzyklopädien, Hübners Who is who 2006. ISBN 3-7290-0057-8.

 Životopis 
Narodila sa v rodine evanjelického farára Mojmíra Zúrika v Martine. Detstvo až do študentských čias prežila na Gemeri. V rokoch 19691973 študovala na Konzervatóriu v Košiciach organ u prof. Ivana Sokola. Po konzervatóriu pokračovala v štúdiách na Vysokej škole múzických umení v Bratislave, (VŠMU), ktorú ukončila v roku 1977 (organ, žiačka prof. Ferdinanda Klindu). Po promócii v rokoch 19771978 pokračovala v štúdiu hry na organ u K. D’Hoogheho v Conservatoire Royal Brusel. V rokoch 19781979 ako štipendista SHF v Bratislave študovala u prof. Ivana Sokola. Z politických dôvodov pedagogicky mohla pôsobiť až po Nežnej revolúcii v roku 1989. V rokoch 19912016 pôsobila na Evanjelickej bohosloveckej fakulte Univerzity Komenského v Bratislave, pedagogička predmetov hudobná teória, dejiny hudby, kapitoly z cirkevnej hudby a liturgie, hra na hudobných nástrojoch, docentka1999, 20042008 prorektorka Univerzity Komenského v Bratislave pre oblasť vzdelávania. V roku 2016 odišla do dôchodku.

 Dielo 
Koncertnou činnosťou sa presadila aj na významných medzinárodných pódiách vo väčšine európskych krajín. Účinkovala so všetkými domácimi symfonickými a komornými orchestrami, spolupracovala s poprednými slovenskými a zahraničnými dirigentmi (Roberto Benzi, János Ferencsik, Zdeněk Košler, Tomáš Koutník, Daniel Nazareth, Libor Pešek, Petr Vronský).

Komorná spolupráca: speváci – Marta Beňačková, Ján Galla, Elena Holičková, Ida Kirilová, Elena Kittnarová, Adriana Kohútková, Peter Mikuláš, Hana Štolfová-Bandová, a hudobníkmi Peter Michalica (vn), Juraj Bartoš, Miroslav Kejmar, Juraj Mitošinka, Kamil Roško.

Absolvovala koncertné vystúpenia vo väčšine európskych krajín (hosťovanie v Gewandhaus Leipzig, berlínskom Schauspielhause, moskovskej Čajkovského sieni). V rokoch 19811982 a 19861992 bola sólistkou Slovenskej filharmónie. Absolventka viacero významných medzinárodných interpretačných súťaží a medzinárodných interpretačných kurzov (Paríž, Chartres, Norimberg, Praha, Budapešť, Weimar, Millstatt).

Autorka odborných príspevkov a vedeckých štúdií v duchovne zameraných periodikách. Za svoje vedecké štúdie o diele hudobného skladateľa Johanna Sebastiana Bacha a šírenie jeho odkazu v našej spoločnosti jej udelili Cenu Sebastian za roky 20162017. V roku 1983 jej bola SHF udelená Cena Frica Kafendu za prínos v interpretačnej oblasti.ČÍŽIK, Vladimír. Slovník slovenského koncertného umenia. Bratislava: Hudobné centrum, 2002, s. 106-109. ISBN 80-88884-39-X.

 Ocenenia (výber) 
 1983 – Cena Frica Kafendu
 2017 – Cena Sebastián

 Referencie 

 Externé odkazy 
 Zoznam diel Anny Predmerskej v súbornom katalógu Slovenskej národnej knižnice
 Anna Predmerská v relácii Nočná pyramída (STVR, 2024)
 Anna Predmerská v relácii Portréty (STVR, 2024)

Kategória:Osobnosti z Martina
Kategória:Slovenskí organisti
Kategória:Slovenskí vysokoškolskí pedagógovia
Kategória:Vyučujúci na Evanjelickej bohosloveckej fakulte Univerzity Komenského v Bratislave
Kategória:Absolventi konzervatórií na Slovensku
Kategória:Absolventi Vysokej školy múzických umení
Kategória:Laureáti Ceny Frica Kafendu